# data[].attributes.body
Madonas ielas 21. un 23. ēka izceļas uz apkārtējo Purvciema daudzstāvu māju fona. Celtas 1980. gados, toreiz to dizains bija kas Padomju Rīgā vēl neredzēts. Savas īpatnējās formas dēļ šīs 16 un 18 stāvu konstrukcijas tika iesauktas par kukurūzas vālītēm.

# data[].attributes.body
Netālu no Madonas ielas apskatāms arī pirmais iepirkšanās centrs Rīgā. Atklāts 1975. gadā, vietējie vēl joprojām šeit veic savus ikdienas pirkumus. Nosaukts par godu Baltkrievijas galvaspilsētai, tirdzniecības centrs tika iecerēts kā simbols starp abām galvaspilsētām un Minskā atrodas līdzīgs iepirkšanās centrs Rīga. Šī objekta apskati neatliec, jo jau pašlaik Minskas kvartālā plānoti vērienīgi būvdarbi!

# data[].attributes.body
Dažu soļu attālumā no Rīgas Centrāltirgus atrodas iespaidīgs Padomju klasicisma piemērs - Latvijas Zinātņu akadēmija. Tautā saukta par Staļina dzimšanas dienas torti, ēkai ir dvīņu māsa – Kultūras un Zinātnes pils Varšavā. Dodies uz ēkas 17. stāvu, kur iekārtots skatu laukums. No šejienes redzami gan Vecrīgas baznīcu torņi, gan Nacionālā bibliotēka.

# data[].attributes.body
Kronvalda parka stūrī atrodamā būve celta 1982. gadā kā Komunistiskās partijas konferenču centrs. Mājas interjers veidots no koka, marmora un granīta. Mūsdienās ēka kalpo kā dažādu pasākumu norises vieta. Ēkas arhitekti ir Juris Gertmanis un Valērijs Kadirkovs. Sākotnēji tā tika celta kā LKP CK Politiskās izglītības nams. 1989.gada 8.-9.oktobrī šajā ēkā notika Latvijas Tautas frontes dibināšanas kongress, bet 1989.gada sākumā - Interfrontes dibināšanas kongress.

# data[].attributes.body
1960. gadu beigās, Padomju valdības rīkojums nojaukt vēsturisko apbūvi Brīvības (toreizējās Ļeņina) un Elizabetes ielas stūrī, lai rastu vietu viesnīcai, sabiedrībā radīja sašutumu, kuru ēkas ilgā celtniecība (no 1969. līdz 1979. gadam) tikai vairoja. Toreiz dēvēta par viesnīcu Latvija, tā bija augstākā viesnīcas celtne Padomju Savienībā. Istabās, kas bija domātas rietumvalstu viesiem, tika ierīkotas VDK noklausīšanās ierīces. 21. gadsimta sākumā viesnīcu restaurēja un 24 stāviem tika pielikti klāt vēl 3.

# data[].attributes.body
Klasicisma arhitektūras pērle, VEF Kultūras pils tika celta 1960. gadā un kalpoja kā ekspozīcijas vieta VEF ražotajām inovācijām. Tolaik VEF bija vadošais komunikāciju tehnoloģiju fabrika Padomju Savienībā. Pēc rekonstrukcijas 2017. gadā, pils kļuva par par modernu pasākumu norises vietu. Šeit mājo arī VEF muzejs – interaktīvs ceļojums pa rūpnīcas vēsturi.